முதல் பாகத்தில் நடித்த ராதிகா இந்த தொடரிலும் சாரதா என்ற கதாபாத்திரத்தில் நடிக்கின்றார். இவருக்கு ஜோடியாக சண்முகப்பிரியன் என்ற கதாபாத்திரத்தில் நடிகர் பொன்வண்ணன் நடிக்கின்றார். சின்னத்திரையில் முதல் முறையாக முன்னாள் நடிகை ரூபினி என்பவர் பத்மா என்ற கதாபாத்திரத்தில் சிறப்பு தோற்றத்தில் நடிக்கிறார். இவர் 14 வருடங்களுக்கு பிறகு முதல் முதலாக தொலைக்காட்சி தொடரில் நடிக்கின்றார் என்பது குறிப்பிடத்தக்கது. 

இந்த தொடரின் நாயாகியாக வெண்பா என்ற கதாபாத்திரத்தில் திருமணம் தொடரில் நடித்த பிரீத்தி சர்மா நடிக்க நாயகனாக இவருக்கு ஜோடியாக வந்தாள் ஸ்ரீதேவி தொடரில் நடித்த நந்தன் லோகநாதன் என்பவர் மதன் என்ற கதாபாத்திரத்தில் நடிக்கின்றார். இவரின் தாய் மல்லிகா என்ற கதாபாத்திரத்தில் நடிகை மீரா வாசுதேவன் வில்லி கதாபாத்திரத்தில் நடிக்கின்றார். இவர் 10 வருடங்களுக்கு பிறகு நடிக்கும் முதல் தொடர் இதுவாகும்.

சித்தி முதல் பாகத்தில் நடித்த டேனியல் பாலாஜி மற்றும் சில்பா ஆகியோர் இந்த பருவத்திலும் நடிக்கின்றார்கள் இவர்களுடன் நிகிலா ராவ், மகாலட்சுமி, நேகா, வின்சென்ட் ராய் போன்ற பலர் நடிக்கிறார்கள்.

சிறப்பு நிகழ்ச்சி
தயாரிப்பு
கதைசுருக்கம்
நடிகர்களின் தேர்வு